PATVIRTINTA

 Rietavo Lauryno Ivinskio gimnazijos

 direktoriaus 2021m. sausio 11 d.

 įsakymu Nr. V-4

**RIETAVO LAURYNO IVINSKIO GIMNAZIJOS ŠVIETIMO STEBĖSENOS ORGANIZAVIMO IR VYKDYMO TVARKOS APRAŠAS**

**I SKYRIUS**

**BENDROSIOS NUOSTATOS**

1 Rietavo Lauryno Ivinskio gimnazijos švietimo stebėsenos organizavimo ir vykdymo tvarkos aprašas (toliau – Aprašas) parengtas vadovaujantis Lietuvos Respublikos švietimo įstatymu, Valstybės švietimo ir mokslo stebėsenos tvarkos aprašu, patvirtintu Lietuvos Respublikos švietimo, mokslo ir sporto ministro 2019 m. birželio 27 d. įsakymu Nr. V-757 „Dėl Valstybės švietimo ir mokslo stebėsenos tvarkos aprašo patvirtinimo“, Rietavo savivaldybės švietimo stebėsenos organizavimo ir vykdymo tvarkos aprašu, patvirtintu Rietavo savivaldybės administracijos direktoriaus 2021 m. sausio 6 d. įsakymu Nr. AV-7 „Dėl Rietavo savivaldybės lygmens švietimo stebėsenos organizavimo ir vykdymo.

2. Aprašas nustato švietimo stebėsenos paskirtį, uždavinius, objektą ir subjektą, principus, švietimo stebėsenos organizavimą ir vykdymą, rodiklius.

3. Rietavo Lauryno Ivinskio gimnazijos (toliau – Gimnazija) švietimo (ugdymo) stebėsena (toliau – švietimo stebėsena) yra Gimnazijos vykdoma nuolatinė švietimo būklės ir kaitos analizė, vertinimas, prognozavimas, taip pat tam reikalingų duomenų rinkimas.

4. Švietimo stebėsenos paskirtis – sudaryti sąlygas priimti pagrįstus sprendimus dėl kokybę laiduojančio Gimnazijos valdymo, prognozuoti pokyčius, informuoti Gimnazijos bendruomenę apie teikiamo švietimo būklę.

5. Gimnazijos švietimo stebėsenos uždaviniai:

5.1. rinkti, kaupti ir apdoroti duomenis apie švietimo (ugdymo) būklę Gimnazijoje ir jos strateginių tikslų įgyvendinimo padėtį;

5.2. analizuoti ir vertinti švietimo būklę, kaitą ir jai darančius įtaką veiksnius, atsižvelgiant į švietimui keliamus tikslus ir uždavinius;

5.3. prognozuoti švietimo sistemos kaitą;

5.4. teikti ir skelbti švietimo stebėsenos duomenis ir/ar analitinę informaciją.

6. Gimnazijos švietimo stebėsena apima priešmokyklinio ugdymo, pradinio ugdymo, pagrindinio ugdymo, vidurinio ugdymo programas, neformaliojo švietimo veiklą.

7. Švietimo stebėsena vykdoma laikantis tikslingumo, sistemingumo, nešališkumo, patikimumo, konfidencialumo, saikingumo principų.

**II SKYRIUS**

švietimo Stebėsenos organizavimas ir vykdymas

8. Švietimo stebėsenos Gimnazijoje organizavimas ir vykdymas apima šias veiklas:

8.1. informacijos, rodiklių ir duomenų poreikių tyrimą;

8.2. rodiklių sąrašų ir rodiklių aprašų sudarymą, tvirtinimą ir atnaujinimą;

8.3. duomenų rinkimą, kaupimą ir apdorojimą ir šių veiklų koordinavimą;

8.4. analizių, apžvalgų, ataskaitų ir vertinimų rengimą, prognozavimą;

8.5. stebėsenos vartotojų ir užsakovų informavimą apie Gimnazijoje teikiamo švietimo būklę.

9. Stebėsena yra dviejų rūšių:

9.1. reguliari – pasikartojantys stebėsenos darbai atliekami remiantis savivaldybės arba Gimnazijos stebėsenos rodiklių sąrašu ir planu;

9.2. nereguliari:

9.2.1. papildomi stebėsenos darbai atliekami švietimo valdymo subjektų sprendimu,

9.2.2. atliekant vidaus įsivertinimą;

9.2.3. vertinant pedagogų veiklą;

9.2.4. rengiant Gimnazijos kaitos projektus, programas.

10. Už stebėsenos organizavimą ir vykdymą atsakingas Gimnazijos direktorius.

11. Stebėseną vykdo Gimnazijos darbuotojai pagal pareigybės funkcijas.

**III SKYRIUS**

švietimo Stebėsenos rodikliAI, JŲ ATRANKOS KRITERIJAI IR TVIRTINIMAS

12. Gimnazijos švietimo stebėsena vykdoma:

12.1. pagal Rietavo savivaldybės švietimo stebėsenos rodiklius (1 priedas);

12.2. pagal Gimnazijos strateginio plano stebėsenos rodiklius.

**IV SKYRIUS**

DISPONAVIMAS ŠVIETIMO STEBĖSENOS INFORMACIJA

13. Gimnazijos stebėsenos duomenys yra vieši. Informacija viešinama Gimnazijos svetainėje [www.ivinskis.rietavas.lm.lt](http://www.ivinskis.rietavas.lm.lt). Informacija atnaujinama ne rečiau kaip du kartus per metus – spalio 1 d. ir kovo 1 d.

14. Progimnazijos stebėsenos duomenys aukštesnių lygmenų švietimo subjektams teikiami vadovaujantis duomenų teikimo norminiais dokumentais.

**V SKYRIUS**

ŠVIETIMO STEBĖSENOS Finansavimas

15. Reguliari stebėsena vykdoma pagal darbuotojų funkcijas ir atskirai neapmokama.

16.Nereguliari stebėsena, jei stebėsenos atlikimas nėra ją vykdančio darbuotojo tiesioginė funkcija, gali būti apmokama iš Gimnazijos lėšų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **1 priedas**

**RIETAVO Lauryno ivinskio gimnazijos LYGMENS ŠVIETIMO STEBĖSENOS RODIKLIŲ APRAŠAS**

1. Rietavo Lauryno Ivinskio gimnazijos lygmens švietimo stebėsenos rodiklių aprašai suskirstyti grupėmis pagal tai, kurį švietimo sistemos komponentą apibūdina: švietimo kontekstą, indėlį į švietimą, švietimo procesus, švietimo rezultatus ir švietimo pasekmes.

|  |  |  |  |  |
| --- | --- | --- | --- | --- |
| **Eil. Nr.** | **Rodiklis** | **Rodiklio paskirtis** | **Rodikliui reikalingi duomenys** | **Duomenų teikėjas ir rinkimo laikas** |
| 1 | 2 | 3 | 4 | 5 |
| 1. **ŠVIETIMO KONTEKSTO RODIKLIAI**
 |
| **2.1. Švietimo aplinka** |
| 2.1.1. | Vežamų į Gimnaziją mokinių skaičius ir dalis (%), lyginant su bendru mokinių skaičiumi  | Įvertinti švietimo prieinamumą, paramos šeimoms mastą | Vežamų mokinių skaičius ir dalis (%) | Socialinis pedagogas(kasmet iki spalio 1 d.) |
| 2.1.2. | Nemokamai maitinamų 2–12 klasių mokinių skaičius ir dalis (%), lyginant su bendru besimokančiųjų skaičiumi  | Nustatyti valstybės paramos socialinę riziką patiriančioms ir kitoms šeimoms mastą | Bendras 2–12 klasių mokinių skaičius .Gaunančių nemokamą maitinamą skaičius ir dalis (%) | Socialinis pedagogas |
| 2.1.3. | Mokinių, grįžusių mokytis į Gimnaziją iš užsienio, skaičius ir dalis (%), lyginant su bendru mokinių skaičiumi  | Prognozuoti grįžusių iš užsienio vaikų mokymo(-si) poreikius | Mokinių, grįžusių mokytis į Gimnaziją iš užsienio, skaičius ir dalis (%) | Direktoriaus pavaduotojas ugdymui (kasmet iki spalio 1 d.) |
| 1. **INDĖLIO Į ŠVIETIMĄ RODIKLIAI**
 |
| * 1. **Besimokančiųjų charakteristika**
 |
| 3.1.1. | Gimnazijoje ugdomų 1–12 klasių mokinių ir priešmokyklinio amžiaus vaikų skaičius  | Prognozuoti Gimnazijos ugdytinių skaičiaus kaitą ir tendencijas | Ugdomų 1–12 klasių mokinių skaičius.Priešmokyklinio amžiaus vaikų skaičius  | Direktoriaus pavaduotojas ugdymui(kasmet iki spalio 1 d.) |
| 3.1.2.  | Mokinių, besimokančių Gimnazijoje pagal pradinio, pagrindinio ir vidurinio ugdymo programas, skaičius  | Prognozuoti Gimnazijos mokinių skaičiaus pokyčius | Mokinių skaičius, besimokančių pagal:-pradinio ugdymo programą-pagrindinio ugdymo programą-vidurinio ugdymo programą | Direktoriaus pavaduotojas ugdymui(kasmet iki spalio 1 d.) |
| 3.1.3. | Savivaldybės formalųjį švietimą papildančio ugdymo mokyklas lankančių vaikų skaičius ir dalis (%), lyginant su bendru besimokančiųjų skaičiumi  | Atskleisti, kaip užtikrinamas neformaliojo švietimo prieinamumas, mokinių dalyvavimo formalųjį švietimą papildančio ugdymo mokyklose mastą  | Savivaldybės formalųjį švietimą papildančio ugdymo mokyklas lankančių vaikų skaičius ir dalis (%). | Švietimo, kultūros ir sporto skyrius (kasmet iki gruodžio 31 d.) |
| 3.1.4. | Integruotai ugdomų specialiųjų ugdymosi poreikių turinčių vaikų ir jaunuolių iki 21 metų skaičius Gimnazijoje ir dalis (%), lyginant su bendru besimokančiųjų skaičiumi  | Parodyti bendrą Gimnazijoje specialiųjų ugdymosi poreikių turinčių besimokančiųjų skaičių, švietimo prieinamumo užtikrinimo laipsnį šiems asmenims, sudaryti sąlygas jų socialinei integracijai  | Integruotai ugdomų specialiųjų ugdymosi poreikių turinčių vaikų ir jaunuolių iki 21 metų skaičius Gimnazijoje ir dalis (%). | Direktoriaus pavaduotojas ugdymui(kasmet iki spalio 1 d.) |
| 3.1.5. | Mokinių, kuriems skirtos vaiko minimalios/vidutinės priežiūros priemonės, skaičius  | Atskleisti, kokiai mokinių daliai buvo taikyta prevencinė veikla, lyginant su visais besimokančiaisiais | Mokinių, kuriems skirtos minimalios priežiūros priemonės, skaičiusMokinių, kuriems skirtos vidutinės priežiūros priemonės, skaičius | Direktoriaus pavaduotojas ugdymui(kasmet iki sausio 31 d.) |
| * 1. **Personalo charakteristika**
 |
| 3.2.1. | Gimnazijoje dirbančių mokytojų ir kitų pedagoginių darbuotojų, skaičius  | Vertinti ir prognozuoti pedagogų poreikį ir kaitą | Mokytojų skaičius.Kitų pedagoginių darbuotojų skaičius. | Administratorius(kasmet iki gruodžio 31 d.) |
| 3.2.2.  | Gimnazijoje dirbančių ir atestuotų mokytojų skaičius pagal kvalifikacines kategorijas: mokytojas, vyr. mokytojas, metodininkas, ekspertas  | Nustatyti mokytojų profesinės kompetencijos lygį ir pasirengimą kokybiškai dirbti | Bendras mokytojų skaičiusPedagoginių darbuotojų skaičius, turinčių:-mokytojo kvalifikacinę kategoriją-vyresniojo mokytojo kvalifikacinę kategoriją-mokytojo metodininko kvalifikacinę kategoriją-eksperto kvalifikacinę kategoriją | Administratorius(kasmet iki gruodžio 31 d.) |
| 3.2.3. | Švietimo pagalbos specialistų (socialinis pedagogas, psichologas, specialusis pedagogas, logopedas), mokytojo padėjėjų ir jų etatų skaičius Gimnazijoje  | Atskleisti poreikį turėti specialistus, teikiančius specialiąją pedagoginę ir specialiąją bei psichologinę pagalbą, užtikrinti pagalbos prieinamumą visiems mokiniams, kuriems ji reikalinga | Švietimo pagalbos specialistų skaičiusŠvietimo pagalbos specialistų etatų skaičius:-socialinis pedagogas -psichologas-specialusis pedagogas-logopedas -mokytojo padėjėjas  | Administratorius(kasmet iki spalio 1 d.) |
| * 1. **Materialieji ir finansiniai ištekliai**
 |
| 3.3.1. | Gimnazijai skirtų valstybės ugdymo lėšų ir Savivaldybės mokyklos aplinkos lėšų suma  | Nustatyti valstybės ir savivaldybės skiriamas lėšas, įvertinti aprūpinimo lygį  | Valstybės ugdymo lėšos, skirtos Gimnazijai.Savivaldybės mokyklos aplinkos lėšos, skirtos Gimnazijai (be kreditorinių įsiskolinimų) | Vyriausiasis buhalteris(kasmet iki vasario 1 d.) |
| 3.3.2. | Savivaldybės ir/ar valstybės biudžeto lėšomis finansuotos ir įgyvendintos vasaros poilsio, socializacijos ir prevencijos programos (programų skaičius, skirtos lėšos)  | Įvertinti, kaip tikslinės Savivaldybės lėšos panaudojamos ugdymo kokybei gerinti, mokinių saviraiškai plėtoti, rūpinimuisi vaikų užimtumu | Programų skaičius:-vasaros poilsio programų-socializacijos programų-prevencijos programųSkirtos lėšos:-vasaros poilsio programoms-socializacijos programoms-prevencijos programoms | Direktoriaus pavaduotojas ugdymuiVyriausiasis buhalteris(kasmet iki gruodžio 31 d.) |
| 3.3.3. | Informacinių-komunikacinių technologijų (IKT) ir skaitmeniniams ištekliams įsigyti ir atnaujinti skiriamos Savivaldybės biudžeto lėšos  | Įvertinti, kaip tikslinės Savivaldybės lėšos panaudojamos ugdymo kokybei gerinti.Nustatyti IKT diegimo mastą Gimnazijoje, kaip sudaromos sąlygos naudotis IKT | IKT įsigijimui skirtų lėšų suma  | Vyriausiasis buhalteris(kasmet iki gruodžio 31 d.) |
| 1. **ŠVIETIMO PROCESŲ RODIKLIAI**
 |
| * 1. **Mokymas(-is)**
 |
| 4.1.1. | Dalyvautų Savivaldybės olimpiadų ir konkursų skaičius, dalyvavusių mokinių skaičius ir dalis (%), lyginant su bendru mokinių skaičiumi  | Parodyti rūpinimąsi mokinių užimtumu, mokinių dalyvavimo pažinimo, lavinimosi ir saviraiškos poreikius tenkinančiose veiklose mastą, gabių vaikų ugdymą | Dalyvauta Savivaldybės olimpiadų ir konkursų skaičiusMokinių, dalyvavusių savivaldybės olimpiadose ir konkursuose skaičius ir dalis (%) | Direktoriaus pavaduotojas ugdymui(kasmet iki lapkričio 1 d.) |
| 4.1.2. | Gimnazijos mokinių, dalyvavusių šalies ir tarptautinėse olimpiadose, konkursuose, skaičius ir dalis (%), lyginant su bendru mokinių skaičiumi  | Parodyti rūpinimąsi mokinių užimtumu, mokinių dalyvavimo pažinimo, lavinimosi ir saviraiškos poreikius tenkinančiose veiklose mastą, gabių vaikų ugdymą | Mokinių, dalyvavusių šalies olimpiadose, skaičius ir dalis (%).Mokinių, dalyvavusių šalies ir tarptautiniuose konkursuose, skaičius ir dalis (%).Mokinių, dalyvavusių tarptautinėse olimpiadose, skaičius ir dalis(%) | Direktoriaus pavaduotojas ugdymui(kasmet iki lapkričio 1 d.) |
| 4.1.3. | Mokinių, lankančių neformaliojo švietimo būrelius Gimnazijoje, skaičius ir dalis (%), lyginant su bendru mokinių skaičiumi  | Parodyti, kaip išnaudojamos Bendrųjų ugdymo planų galimybės mokinių pažinimo, lavinimosi ir saviraiškos poreikiams tenkinti, vaikų užimtumo mastą | Lankančių neformaliojo švietimo būrelius Gimnazijoje skaičius ir dalis (%)  | Direktoriaus pavaduotojas ugdymui(kasmet iki gruodžio 31 d.) |
| 4.1.4. | Neformaliojo švietimo veiklose dalyvaujančių Gimnazijos mokinių skaičius ir dalis (%), lyginant su bendru mokinių skaičiumi  | Parodyti neformaliojo švietimo prieinamumą, vaikų užimtumo ir saviraiškos poreikių tenkinimo mastą  | Neformaliojo švietimo veiklose dalyvaujančių Gimnazijos mokinių skaičius ir dalis (%)  | Direktoriaus pavaduotojas ugdymui(kasmet iki gruodžio 31 d.) |
| * 1. **Ugdymo procesų organizavimas ir valdymas**
 |
| 4.2.1. | Mokytojų ir mokinių skaičiaus santykis | Įvertinti žmonių išteklius, planuoti mokytojų poreikį | Mokinių, tenkančių vienam mokytojui, skaičius | Direktoriaus pavaduotojas ugdymui(kasmet iki spalio 1 d.) |
| 4.2.2. | Vienai pagalbos mokiniui specialisto (specialiojo pedagogo, psichologo, socialinio pedagogo, logopedo) etatinei pareigybei tenkančių mokinių skaičius Gimnazijoje  | Parodyti švietimo pagalbos prieinamumą visiems mokiniams, kuriems ji reikalinga,įvertinti, kaip tenkinamas mokinių poreikis gauti švietimo pagalbą  | Bendras pagalbos mokiniui specialistų skaičius GimnazijojeVienai pagalbos mokiniui specialisto etatinei pareigybei tenkančių mokinių skaičius Gimnazijoje | Direktoriaus pavaduotojas ugdymui(kasmet iki spalio 1 d.) |
| 1. **ŠVIETIMO REZULTATŲ RODIKLIAI**
 |
| * 1. **Švietimo rezultatas**
 |
| 5.1.1. | Abiturientų, gavusių brandos atestatus, skaičius ir dalis (%), lyginant su bendru abiturientų skaičiumi  | Įvertinti ugdymo kokybę, rezultatus, švietimo prieinamumą, planuoti ugdymo tobulinimą  | Bendras abiturientų skaičius.Gavusių brandos atestatus skaičius ir dalis (%)   | Direktoriaus pavaduotojas ugdymui(kasmet iki rugsėjo 15 d.) |
| 5.1.2. | Valstybinių brandos egzaminų rezultatai  | Įvertinti ugdymo kokybę, rezultatus, švietimo prieinamumą, planuoti ugdymo tobulinimą  | Abiturientų, pasirinkusių VBE, skaičius ir dalis (%), lyginant su bendru abiturientų skaičiumi.Išlaikiusių VBE skaičius ir dalis (%), lyginant su bendru pasirinkusiųjų VBE skaičiumi.Neišlaikiusių VBE ir dalis (%), lyginant su bendru pasirinkusiųjų VBE skaičiumi. Išlaikiusių VBE 100 balų skaičius ir dalis (%), lyginant su bendru laikiusiųjų skaičiumi. Abiturientų išlaikytų VBE rezultatų palyginimas su Lietuvos abiturientų rezultatais.Apibendrintas VBE rodiklis | Direktoriaus pavaduotojas ugdymui(kasmet iki rugsėjo 15 d.) |
| 5.1.3. | Mokinių, gavusių Pagrindinio išsilavinimo pažymėjimus, skaičius ir dalis (%), lyginant su bendru besimokančiųjų 10 klasėje skaičiumi  | Įvertinti ugdymo kokybę, rezultatus, švietimo prieinamumą, planuoti ugdymo tobulinimą, prognozuoti mokinių tolesnį mokymąsi | Bendras 10 klasės mokinių skaičiusMokinių, gavusių Pagrindinio išsilavinimo pažymėjimus, skaičius ir dalis (%) | Direktoriaus pavaduotojas ugdymui(kasmet iki rugsėjo 15 d.) |
| 5.1.4. | Pagrindinio ugdymo pasiekimų patikrinimo rezultatai  | Nustatyti ugdymo kokybę, rezultatus, įvertinti švietimo prieinamumą, planuoti ugdymo tobulinimą | Bendras 10 klasės mokinių skaičius.Lietuvių kalbos ir matematikos pažymio vidurkis Gimnazijoje.Lietuvių kalbos ir matematikos pažymio vidurkis Lietuvoje. | Direktoriaus pavaduotojas ugdymui(kasmet iki rugsėjo 15 d.) |
| 5.1.5. | Mokinių, laimėjusių šalies, tarptautinėse olimpiadose ir konkursuose, skaičius ir dalis (%), lyginant su bendru mokinių skaičiumi | Parodyti mokinių, dalyvavusių pažinimo, lavinimosi ir saviraiškos poreikius tenkinančiose veiklose, pasiekimus, gabių vaikų ugdymą | Mokinių, laimėjusių šalies olimpiadose prizines vietas skaičius ir dalis (%).Mokinių, laimėjusių tarptautinėse olimpiadose prizines vietas skaičius ir dalis (%).Mokinių, laimėjusių šalies ir tarptautiniuose konkursuose I–III vietas, skaičius ir dalis (%)  | Direktoriaus pavaduotojas ugdymui(kasmet iki lapkričio 1 d.) |